खिलाड़ियों में रोनाल्डो, मेसी के बाद तीसरे; ओवरऑल 16वें नंबर पर
Virat Kohli 250 million followers on Instagram First Asian टीम इंडिया के स्टार बल्लेबाज विराट कोहली के इंस्टाग्राम अकाउंट पर फॉलोवर्स की संख्या 250 मिलियन के पार हो गई है।
टीम इंडिया के दिग्गज बैटर विराट कोहली के इंस्टाग्राम अकाउंट पर 25 करोड़ (250 मिलियन)​​​​​​ फॉलोवर्स हो गए हैं। वे इंस्टाग्राम अकाउंट पर इतने ज्यादा फॉलोअर्स वाले पहले एशियाई हैं।
एशिया में इंस्टाग्राम पर सबसे ज्यादा फॉलो किए जाने वालो की लिस्ट में दूसरे नंबर पर इजराइल की एक्ट्रेस गैल गैडट 10.3 करोड़ (103 मिलियन) और तीसरे पर थाईलैंड की म्युजिशयन लीसा 9.4 करोड़ (94 मिलियन) हैं।
खिलाड़ियों की लिस्ट में कोहली तीसरे नंबर पर 
कोहली इंस्टाग्राम पर 25 करोड़ फॉलोअर्स का आंकड़ा छूने वाले तीसरे खिलाड़ी हैं। पहले नंबर पर पुर्तगाल के फुटबॉलर क्रिस्टियानो रोनाल्डो (585 मिलियन) और दूसरे नंबर पर अर्जेंटीना के लियोनेल मेसी (461 मिलियन) हैं। इससे पहले, कोहली इंस्टाग्राम पर 100 मिलियन फॉलोअर्स पूरा करने वाले पहले ही भारतीय थे।
कोहली ओवरऑल फॉलोअर्स के मामले में 16वें नंबर पर
इंस्टाग्राम पर ओवरऑल फॉलोअर्स के मामले में कोहली 16वें नंबर पर हैं। इस मामले में खुद इंस्टाग्राम के सबसे ज्यादा 631 मिलियन फॉलोअर्स हैं। भारत में फॉलोअर्स के मामले में विराट टॉप पर हैं। प्रियंका 87.6 मिलियन फॉलोअर्स के साथ दूसरे और श्रद्धा कपूर 80.8 मिलियन फॉलोअर्स के साथ तीसरे नंबर पर हैं।
कोहली ने IPL 2023 में 2 शतक लगाए
विराट कोहली इंडियन प्रीमियर लीग (IPL) 2023 में अच्छी फॉर्म में नजर आए। उन्होंने 14 मैचों में 639 रन बनाए। इनमें दो शतक भी शामिल हैं। IPL से पहले कोहली ने ऑस्ट्रेलिया के खिलाफ शतक जड़कर टेस्ट क्रिकेट में शतक के सूखे को भी खत्म किया था। कोहली अब वर्ल्ड टेस्ट चैंपियनशिप (WTC) फाइनल के लिए लंदन पहुंच गए हैं।
